
ОПРЕДЕЛЕНИЕ
№
Гр.Добрич,18.10.2017г.
ДОБРИЧКИ РАЙОНЕН СЪД гражданска колегия десети състав в закрито заседание,проведено на осемнадесети октомври две хиляди и седемнадесета година в състав:
                                                                      РАЙОНЕН СЪДИЯ:АЛБЕНА КОЛЕВА
Разгледа докладваното гр.дело № 3326 по описа на съда за 2017г. и за да се произнесе взе предвид следното:
Производството е образувано по предявени искове от Застрахователно акционерно дружество „ДАЛЛБОГГ: ЖИВОТ И ЗДРАВЕ" АД срещу Г.С.Б. ЕГН **********г*** за прогласяване нищожността на застрахователен договор по Застрахователна полица N .... от 05.11.2015г. на основание чл.26,ал.1 ЗЗД- липса на съгласие и в условията на евентуалност поради:противоречие със закона , заобикаляне на закона, накърняване на добрите нрави , липса на основание; липса на предписаната форма,липса на застрахователен интерес, привидност при условията на персонална симулация/подставено лице/ и също в условията на евентуалност иск за унищожаване на процесната полица поради измама при сключването й.
По повод връчване на исковата молба на ответника се установява от длъжностното лице по връчването, че ответницата по данни от живеещи на адреса е починала. Изискани са от съда служебно препис-извлечение от акт за смърт и удостоверение за наследници на Г.С.Б.. 
Документите са постъпили по делото, изпратени от Община Добрич, с вх.№ 17493/18.10.2017г. Според Препис-извлечение от акт за смърт ответницата Г.С.Б. е починала на 01.03.2013 г. Неин наследник е С.Г.С. ЕГН ********** – дъщеря.
От правна страна:Искът може да бъде предявен срещу лице, което към датата на иска притежава процесуална  дееспособност. Смъртта слага край на процесуалната правоспособност. Иск срещу лице , починало преди завеждане на иска , е недопустим.Производството не може да продължи и в лицето на правоприемници- наследници на починалия ответник. Като последица производството следва да бъде прекратено.
С тези мотиви съдът
ОПРЕДЕЛИ:
ПРЕКРАТЯВА производството по гр.дело N 3326/2017г. по опис на ДРС по предявени от „ДАЛЛБОГГ:ЖИВОТ И ЗДРАВЕ" АД ЕИК 200299615, гр.София, бул.”Г.М.Димитров" 1 , представлявано от изпълнителните директори Р.М. и Б.И. срещу Г.С.Б. ЕГН **********г***, починала на 01.03.2013г., за прогласяване нищожността на застрахователен договор по Застрахователна полица N .... от 05.11.2015г. на основание чл.26,ал.1 ЗЗД- липса на съгласие и в условията на евентуалност поради:противоречие със закона, заобикаляне на закона, накърняване на добрите нрави, липса на основание; липса на предписаната форма,липса на застрахователен интерес, привидност при условията на персонална симулация/подставено лице/ и също в условията на евентуалност иск за унищожаване на процесната полица поради измама при сключването й.
Определението подлежи на обжалване с частна жалба пред ДОС в едноседмичен срок от връчването му на страните.
                                                                          Районен съдия:

